02/08/2010 | Administración LocalMunicipal
Sada
Secretaría
Aprobación definitiva da modificación do regulamento do servizo de axuda no fogar

Exposto ao público o acordo inicial, adoptado polo Pleno da Corporación municipal deste Concello na sesión do día 27 de maio de 2010, de aprobación da modificación do Regulamento do Servizo de axuda no fogar, sen que se presentasen reclamacións, o acordo inicial quedou elevado automáticamente a definitivo polo que se procede á publicación íntegra de ditas modificacións: De conformidade coa valoración técnica realizada polos servizos sociais que en cada caso correspondan, no marco do servizo de axuda no fogar poderán prestarse os seguintes tipos de atención de carácter básico: a) Atencións de carácter persoal na realización das actividades básicas da vida diaria, tales como: - Asistencia para levantarse e deitarse. - Apoio no coidado e hixiene persoal, así como para vestirse. - Control do réxime alimentario e axuda, se é o caso, para alimentarse. - Supervisión, cando proceda, das rutinas de administración de medicamentos prescritas por facultativos. - Apoio para cambios posturais, mobilizacións, orientación espacio-temporal. - Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: - Acompañamento fóra do fogar para acudir a consultas ou tratamentos. - Apoio na realización de xestións necesarias ou urxentes. c) Atención das necesidades de carácter doméstico e da vivenda, tales como: -Limpeza e mantemento da hixiene e salubridade da vivenda. -Compra de alimentos e outros produtos de uso común. -Preparación dos alimentos. -Lavado e coidado das prendas de vestir. -Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandaría ou alimentación a domicilio. d) Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar. Con carácter complementario, o servizo de axuda no fogar poderá incorporar, entre outros, os seguintes tipos de atención: a) Actividades de acompañamento, socialización e desenvolvemento de hábitos saudables. b) Prestación de atención a distancia mediante dispositivos de teleseguimento, teleasistencia e similares. c) Adaptacións funcionais do fogar. d) Servizo de podoloxía. e) Servizo de fisioterapia. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida. En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.” As persoas usuarias, no marco dos deberes que con carácter xeral se recollen na Lexislación de servizos sociais de Galicia, terán os seguintes deberes: 1. Cumprir coas condicións do servizo, facilitándolle a execución das tarefas ao persoal a cargo e poñendo á súa disposición, se é o caso, os medios materiais necesarios.2. Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.3. A facilitar e colaborar no seguimento e avaliación do servizo.4. Respectar a dignidade persoal e profesional das persoas que presten o servizo, así como respectar os límites das súas obrigas laborais.5. Informar dos cambios de calquera circunstancia que impliquen unha modificación na súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.6. Participar no pagamento do servizo nos termos que se estableza na súa norma reguladora.7. A comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo.1. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención (PIA). A súa aplicación horaria sería flexible e conforme co proxecto de intervención, de maneira que, cando menos, se garanta a cobertura das necesidades de atención de carácter persoal na realización das actividades da vida diaria, todos os días da semana en horario de 8 a 22h (incluíndo domingos e festivos). 2. No caso de acceso por libre concorrencia, a intensidade do servizo virá determinada na prescrición efectuada pola traballadora social. Como norma xeral o número de horas máximo ao mes será de 33 horas e os días de atención serán de luns a venres, exceptuando festivos.1. Son causas de extinción do servizo de axuda no fogar, as seguintes: a) A renuncia da persoa usuaria. b) O cambio de programa individual de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. c) Traslado definitivo da súa residencia a outro concello. d) Falecemento da persoa usuaria. e) Incumprimento reiterado dos deberes establecidos para as persoas usuarias na prestación do servizo, e concretamente cando se incumpra o artigo 6º punto 6, máis de 5 veces ao ano. f) Desaparición das causas que motivaron a prestación do servizo.2. Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán avaliarse no informe técnico correspondente que se achegará do expediente social.3. Cando se trate dun servizo público de axuda no fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de extinción ou modificación das condicións de prestación do servizo deberá notificarase en todo caso ao órgano competente para ditar resolución de Programa Individual de Atención.  SAAD  SAF BÁSICO Asdo Técnica responsable/traballadora social Reunidos en Sada, o día de do 20, dunha parte Don/dona con DNI: E doutra o Concello de Sada, na súa representación, en calidade de técnica responsable do servizo de axuda no fogar. PRIMEIRO. Que o Concello de Sada, prestará o servizo de axuda no fogar (SAF), á persoa arriba citada, desde o día de do SEGUNDO. Que o SAF se levará a cabo os días da semana ambos inclusive, en horario de; por un total de horas mensuais. TERCEIRO. Que atendendo á Orde do 22 de xaneiro de 2009, que regula o servizo de axuda no fogar, ao Regulamento do SAF do Concello de Sada (BOP nº 20 do 1 de febreiro do 2010), á Ordenanza fiscal municipal que regula as taxas do SAF e á aplicación do baremo que corresponde, a persoa usuaria comprométese a achegar a cantidade de euros mensuais como contribución ao custo do servizo. CUARTO. Que a persoa usuaria acepta domiciliar o aboamento da taxa do SAF establecido no punto 3º, na entidade bancaria da súa elección, no número de conta autorizada para tal efecto. QUINTO. Que, de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  Atencións de carácter persoal.  Atencións de carácter de apoio psicosocial.  Atención de carácter doméstico.  Atencións de carácter socioeducativo.  Atencións de carácter complementario ( SEXTO. Que as tarefas que se fixan inicialmente para o desenvolvemento do SAF, e que serán levadas a cabo polo persoal auxiliar do servizo serán as seguintes: SÉPTIMO. Que, así mesmo, a persoa usuaria, a súa familia ou persoas achegadas se comprometen a levar a cabo as seguintes tarefas: OITAVO. Que as modificacións que puidese haber nas condicións inicialmente estipuladas neste acordo deberán ser recollidas nun documento novo asinado pola persoa usuaria e a persoa responsable do SAF, sendo anexadas ao acordo orixinal. NOVENO. Que o servizo se prestará atendendo ás condicións reguladas na Orde do 22 de xaneiro de 2009, que regula o servizo de axuda no fogar, e no regulamento municipal sobre o SAF, onde están recollidos os dereitos e obrigas da persoa usuaria, baixas temporais e causas de extinción. Ambas partes dan a súa conformidade a este acordo de prestación do SAF e asínan en Sada, de de 20 A persoa usuaria A técnica responsable/traballadora social Asdo.: Asdo.: Sada, 26 de xullo de 2010 O Alcalde Asdo.: Abel López Soto